২০২৬ চনৰ মহিলা টি-২০ বিশ্বকাপ

২০২৬ আইচিচি মহিলা টি-২০ বিশ্বকাপ হ’ল আইচিচি মহিলা টি-২০ বিশ্বকাপৰ দশম সংস্কৰণ। এই প্ৰতিযোগিতাখন ২০২৬ চনৰ ১২ জুনৰ পৰা ৫ জুলাইলৈ ইংলেণ্ড আৰু ৱেলছ ক্ৰিকেট ব'ৰ্ডৰ দ্বাৰা ইংলেণ্ডত আয়োজন কৰা হৈছে। ইয়াৰ পূৰ্বে ইংলেণ্ডে ২০০৯ চনত প্ৰথমবাৰৰ বাবে এই প্ৰতিযোগিতাখন আয়োজন কৰিছিল। ইংলেণ্ডৰ সাতটা স্থানত মুঠ ৩৩ খন খেলত সৰ্বমুঠ ১২ টা দলে প্ৰতিযোগিতাত অবতীৰ্ণ হৈছে।

অংশগ্ৰহণকাৰী দলৰ সংখ্যা ১০ টাৰ পৰা ১২ টালৈ বৃদ্ধি কৰা হৈছে, য’ত আয়োজক দল, পূৰ্বৱৰ্তী সংস্কৰণৰ শীৰ্ষ পাঁচটা দল, ইতিমধ্যে যোগ্যতা অৰ্জন নকৰা আইচিচি মহিলা টি-২০ আন্তঃৰাষ্ট্ৰীয় দলগত ৰেংকিঙৰ দুটা সৰ্বোচ্চ স্থানত থকা দল আৰু যোগ্যতা অৰ্জনকাৰী শৃংখলাৰ জৰিয়তে নিৰ্ধাৰণ কৰা আন চাৰিটা দল অন্তৰ্ভুক্ত আছে। নেদাৰলেণ্ড মহিলা ক্ৰিকেট দলে প্ৰথমবাৰৰ বাবে মহিলা টি-২০ বিশ্বকাপৰ বাবে যোগ্যতা অৰ্জন কৰিছে।

২০২৪ চনৰ সংস্কৰণ জয় কৰা নিউজিলেণ্ড বৰ্তমানৰ ডিফেণ্ডিং চেম্পিয়ন।

পটভূমি

আইচিচি মহিলা টি-২০ বিশ্বকাপ হ’ল আন্তঃৰাষ্ট্ৰীয় ক্ৰিকেট পৰিষদ (আইচিচি)ৰ দ্বাৰা আয়োজিত মহিলা ক্ৰিকেটেৰ টি-২০ আন্তঃৰাষ্ট্ৰীয় (WT20I) ফৰ্মেটৰ এক দ্বিবাৰ্ষিক বিশ্বকাপ প্ৰতিযোগিতা। এই প্ৰতিযোগিতাখন প্ৰথমবাৰৰ বাবে ২০০৯ চনত ইংলেণ্ডত অনুষ্ঠিত হৈছিল আৰু ২০২৬ চনৰ প্ৰতিযোগিতাখনে ইয়াৰ দশম সংস্কৰণক সূচাইছে। সংযুক্ত আৰৱ আমিৰশ্বাহীত অনুষ্ঠিত হোৱা নৱম সংস্কৰণ অৰ্থাৎ ২০২৪ চনৰ প্ৰতিযোগিতাখনত ১০ টা দলে অংশগ্ৰহণ কৰিছিল, য’ত নিউজিলেণ্ড মহিলা ক্ৰিকেট দলে খিতাপ অৰ্জন কৰে।

আয়োজক নিৰ্বাচন

২০২২ চনৰ জুলাই মাহত, ২০২৪–২০২৭ আইচিচি মহিলা আয়োজক চক্ৰৰ অংশ হিচাপে আইচিচিয়ে ঘোষণা কৰে যে ২০২৬ চনৰ মহিলা টি-২০ বিশ্বকাপ ইংলেণ্ডত অনুষ্ঠিত হ’ব, যিয়ে ২০০৯ চনৰ পিছত পুনৰবাৰ আয়োজকৰ দায়িত্ব গ্ৰহণ কৰিব।

ফৰ্মেট

১২ টা দলক দুটা গ্ৰুপত বিভক্ত কৰি ৰাউণ্ড-ৰবিন ফৰ্মেটত খেল অনুষ্ঠিত হ’ব। প্ৰতিটো গ্ৰুপৰ শীৰ্ষ দুটা দলে নকআউট পৰ্যায়লৈ যোগ্যতা অৰ্জন কৰিব।

সময়সূচী

২০২৬ চনৰ ১২ জুনৰ পৰা ৫ জুলাইলৈ অনুষ্ঠিত হ’বলগীয়া এই প্ৰতিযোগিতাখনৰ বাবে ২৪ ফেব্ৰুৱাৰীত সময়সূচী ঘোষণা কৰা হৈছিল। মুঠ ৩৩ খন মেচ ইংলেণ্ডৰ বিভিন্ন স্থানত খেলা হ’ব, আৰু জুলাইত ৱাৰ্ম-আপ মেচসমূহ ইংলেণ্ড আৰু ৱেলছত অনুষ্ঠিত হ’ব।

পুৰস্কাৰৰ ধন

২০২৪ চনৰ তুলনাত ১০% বৃদ্ধি কৰি মুঠ ৮.৭৬ নিযুত আমেৰিকান ডলাৰ পুৰস্কাৰৰ বাবে ধাৰ্য কৰা হৈছে। চেম্পিয়ন দলে ২.৩৪ নিযুত ডলাৰৰ উপৰি প্ৰতিটো খেলৰ বাবে অতিৰিক্ত ধন লাভ কৰিব।

+ প্ৰতিযোগিতাৰ বাবে পুৰস্কাৰৰ ধনৰ আবণ্টন
স্থান
দলসমূহ
পৰিমাণ
প্ৰতিটো দলক
সৰ্বমুঠ
চেম্পিয়ন আমেৰিকান ডলাৰ ২.৩৪ নিযুত আমেৰিকান ডলাৰ ২.৩৪ নিযুত
ৰানাৰ্ছ-আপ ১.১৭ নিযুত ডলাৰ ১.১৭ নিযুত ডলাৰ
ছেমি-ফাইনেলিষ্ট ৬,৭৫,০০০ ডলাৰ ১.৩৫ নিযুত ডলাৰ
৫ম–৮ম স্থান (গ্ৰুপ পৰ্যায়)
৯ম–১২শ স্থান (গ্ৰুপ পৰ্যায়)
মেচ বিজয়ী ৩১,১৫৪ ডলাৰ ৯,৩৪,৬২০ ডলাৰ
সৰ্বমুঠ ৮.৭৬ নিযুত ডলাৰ

বিপণন

২০২৬ চনৰ ২৭ মে’ত আইচিচিয়ে ঘোষণা কৰে যে প্ৰতিযোগিতাৰ উদ্বোধনী অনুষ্ঠানখন ১২ জুনত এজবাষ্টন ক্ৰিকেট গ্ৰাউণ্ড, বাৰ্মিংহামত উদ্বোধনী মেচৰ পূৰ্বে অনুষ্ঠিত হ’ব। এই অনুষ্ঠানত এমা কিংষ্টন আৰু জিজি ষ্ট্ৰেলেন — যিসকলে ক্ৰমে এলফাবা আৰু গ্লিণ্ডা চৰিত্ৰত অভিনয় কৰিছিল—তেওঁলোকৰ সৈতে ব্ৰিটিছ প্ৰডাকচনৰ 'ৱিকেড' মিউজিকেলৰ সম্পূৰ্ণ কলা-কুশলীয়ে অংশগ্ৰহণ কৰিছিল। মিউজিকেলখনৰ ব্ৰিটিছ সংস্কৰণৰ ২০ সংখ্যক বৰ্ষপূৰ্তি উপলক্ষে নিৰ্মিত এটা সজীৱ চেটত তেওঁলোকে অভিনয় প্ৰদৰ্শন কৰে। আটাইকেইটা দলৰ অধিনায়কসকলক লৈ ৭ জুনত লণ্ডনৰ ৱাটাৰলু ব্ৰীজত "কেপ্টেইনছ কাৰ্নিভাল" নামৰ এটা প্ৰচাৰমূলক অনুষ্ঠান আয়োজন কৰা হৈছিল।

যোগ্যতা অৰ্জন

আয়োজক দল ইংলেণ্ড, আৰু ২০২৪ চনৰ প্ৰতিযোগিতাৰ শীৰ্ষ পাঁচটা দল: অষ্ট্ৰেলিয়া, ভাৰত, নিউজিলেণ্ড, দক্ষিণ আফ্ৰিকা আৰু ৱেষ্ট ইণ্ডিজ ২০২৬ চনৰ প্ৰতিযোগিতালৈ পোনপটীয়াকৈ যোগ্যতা অৰ্জন কৰে। বাকী থকা দুটা পোনপটীয়া অৰ্হতাৰ স্থান ২০ অক্টোবৰ ২০২৪ পৰ্যন্ত আইচিচি মহিলা টি-২০ আন্তঃৰাষ্ট্ৰীয় দলগত ৰেংকিঙত শীৰ্ষ ছয়ৰ বাহিৰত থকা পৰৱৰ্তী শ্ৰেষ্ঠ স্থানপ্ৰাপ্ত দল দুটাক প্ৰদান কৰা হয়, যিবোৰ আছিল পাকিস্তান আৰু শ্ৰীলেংকা। ২০২৬ চনৰ ফেব্ৰুৱাৰীত অনুষ্ঠিত গ্ল’বেল কোৱালিফায়াৰৰ জৰিয়তে বাকী থকা চাৰিটা স্থান পূৰণ কৰা হয়, য’ৰ পৰা বাংলাদেশ, আয়াৰলেণ্ড, নেদাৰলেণ্ড আৰু স্কটলেণ্ডে যোগ্যতা অৰ্জন কৰে। নেদাৰলেণ্ডে প্ৰথমবাৰৰ বাবে মহিলা টি-২০ বিশ্বকাপৰ বাবে যোগ্যতা অৰ্জন কৰে।

+ প্ৰতিযোগিতাৰ বাবে যোগ্যতা অৰ্জন কৰা দলসমূহ
যোগ্যতা অৰ্জনৰ মাধ্যম
দলৰ সংখ্যা
দলসমূহ
টি-২০ আন্তঃৰাষ্ট্ৰীয় ৰেংকিং
আয়োজক ১ ২
২০২৪ মহিলা টি-২০ বিশ্বকাপ(আয়োজকক বাদ দি পূৰ্বৱৰ্তী প্ৰতিযোগিতাৰ শীৰ্ষ ৫টা দল) ৫ ১
৩
৪
৫
৭
আইচিচি মহিলা টি-২০ আন্তঃৰাষ্ট্ৰীয় দলগত ৰেংকিং ২ ৮
৬
২০২৬ মহিলা টি-২০ বিশ্বকাপ কোৱালিফায়াৰ ৪ ১০
৯
১৪
১১
সৰ্বমুঠ ১২

গ্ৰুপ পৰ্যায়

আইচিচিয়ে ২০২৬ চনৰ ২৪ ফেব্ৰুৱাৰীত গ্ৰুপ আৰু খেলসূচী ঘোষণা কৰে, য’ত ১২ জুনৰ পৰা ২৮ জুনলৈ গ্ৰুপ পৰ্যায়ৰ খেলসমূহ অনুষ্ঠিত হৈছে। ১২টা দলক ৬টাকৈ দলৰ দুটা গ্ৰুপত বিভক্ত কৰা হৈছে, য’ত প্ৰতিটো দলে গ্ৰুপৰ আন দলসমূহৰ বিৰুদ্ধে এবাৰকৈ মুখামুখি হৈছে। গ্ৰুপ পৰ্যায়ত মুঠ ৩০খন মেচ খেলা হৈছে। উদ্বোধনী মেচখন ১২ জুনত এজবাষ্টনত ইংলেণ্ড আৰু শ্ৰীলংকাৰ মাজত অনুষ্ঠিত হৈছিল।

গ্ৰুপ এ
গ্ৰুপ বি

তথ্যসূত্ৰ

শ্ৰেণী:ক্ৰিকেট